পৃথিবীখ্যাত এ তবলাবাদকের সুর যেন শ্রোতার কানে এক অভূতপূর্ব গানের মতো শোনায়! কিংবদন্তিতুল্য তবলাবাদক ওস্তাদ আল্লা রাখা কুরেশির সন্তান তিনি। ১৯৫১ সালে তাঁর জন্ম। মাত্র ১২ বছর বয়সে তবলা বাজানো রপ্ত করেন। ১৯৭০ সালে যুক্তরাষ্ট্রে যাবার পর থেকে শুরু হয় আন্তর্জাতিক সঙ্গীতজ্ঞ হিসেবে তাঁর যাত্রা। তিনি জন ম্যাকলফ্লিন ও লক্ষ্মীনারায়ণ শঙ্করের সাথে মিলে তৈরি করেন ‘শক্তি’। এছাড়াও জর্জ হ্যারিসন, জো হেন্ডেরসন, ভ্যান মরিসন, হংকং সিম্ফনি প্রমুখ নামকরা সঙ্গীতশিল্পী ও সংঘের সাথে সঙ্গীত পরিবেশনা করেছেন। সর্বকনিষ্ঠ পার্কাশনিস্ট হিসেবে পদ্মশ্রী পদকে ভূষিত হবার সম্মান রয়েছে তাঁর। এছাড়াও গ্লোবাল ড্রাম প্রজেক্টের জন্য গ্র্যামি অ্যাওয়ার্ড পেয়েছেন।